TEAM ปิดเช้าชนซิลลิ่ง! คาดเก็งกำไรทางเทคนิค-ลุ้นปีนี้เทิร์นอะราวด์
TEAM ปิดเช้าชนซิลลิ่ง! โดยราคาหุ้นอยู่ที่ระดับ 3.14 บาท บวก 0.72 บาท หรือ 29.75% คาดเก็งกำไรทางเทคนิค-ลุ้นปีนี้เทิร์นอะราวด์
2 มิ.ย. 2564

ผู้สื่อข่าวรายงานว่า วันนี้(2 มิ.ย.64) ราคาหุ้นบริษัท ทีมพรีซิชั่น จำกัด (มหาชน)  หรือ TEAM ปิดภาคเช้าอยู่ที่ระดับ 3.14 บาท บวก 0.72 บาท หรือ 29.75% สูงสุดที่ระดับ 3.14 บาท ต่ำสุดที่ระดับ 2.50 บาท ด้วยมูลค่าการซื้อขาย 81.29 ล้านบาท  ราคาหุ้นพุ่งชนซิลลิ่งของวันที่ระดับ 3.14 บาท และคาดเก็งกำไรทางเทคนิคขาขึ้นและลุ้นผลงานปีนี้พลิกกำไรจากปีก่อน

โดย TEAM รายงานผลการดำเนินงานไตรมาส 1 สิ้นสุดวันที่ 31 มีนาคม 2564 มีกำไรสุทธิอยู่ที่ 46.75 บาท จากช่วงเดียวกันของปีก่อนขาดทุนสุทธิ 10.86 ล้านบาท คาดผลการดำเนินงานปีนี้พลิกกำไรหลังไตรมาส 1/2564 ผลงานโดดเด่นเมื่อเทียบกับกำไรทั้งปี 2563

สำหรับ TEAM เป็นผู้พัฒนา ออกแบบ ผลิต ประกอบวงจรอิเล็กทรอนิกส์ (PCBA) และผลิตภัณฑ์อิเล็กทรอนิกส์สำเร็จรูป รวมทั้งให้บริการจัดหาวัตถุดิบและจัดส่ง โดยให้บริการกับลูกค้าที่ผลิตผลิตภัณฑ์หลากหลายประเภท เช่น อุตสาหกรรมการแพทย์ สินค้าอุตสาหกรรมและพาณิชยกรรม อุปกรณ์เครือข่ายการสื่อสารไร้สายต่างๆ อุตสาหกรรมยานยนต์ อุตสาหกรรมโทรคมนาคม และ สินค้าอุปโภคและบริโภค